ई-मित्र कियोस्कों पर निर्धारित शुल्क का बोर्ड लगाना होगा
जिलेमें ई-मित्र धारकों को विभिन्न सेवाओं के निर्धारित शुल्क का बोर्ड लगवाना अनिवार्य हैं तथा इसकी अवहेलना करने पर नियमानुसार कार्यवाही की जाएगी। सूचना प्रौद्योगिकी और संचार विभाग के ए.सी.पी (उप निदेशक) मनीष भाटी ने बताया कि जिले में निरीक्षण अधिकारियों द्वारा 4 कियोस्क धारकों के विरुद्ध अनियमितता की शिकायत पाए जाने पर इनकी आई.डी. तत्काल डी-एक्टिव कर दी हैं, जिनमें मधुबाला ई-मित्र जालोर एवं भालनी के कियोस्क धारक कृष्ण कुमार, सेवडी के कल्लाराम मोरसीम के हंसाराम की कियोस्क आई.डी. तत्काल बंद कर दी गई हैं। उन्होंने बताया कि ई-मित्र केन्द्रों पर विभिन्न सेवाओं के लिए शुल्क निर्धारित हैं जिनमें नए राशन कार्ड के लिए आवेदन के 30 रुपए, पुलिस सत्यापन प्रमाण पत्र के लिए 30 रुपए, मूल निवास प्रमाण पत्र आवेदन के 15 रुपए, बायोमैट्रिक पेंशन सत्यापन के 10 रुपए, जाति प्रमाण पत्र आवेदन के 15 रुपए, पालनहार योजना के 30 रुपए, भामाशाह नामांकन/कार्ड वितरण तथा आधार नामांकन नि:शुल्क, विकलांगता प्रमाण पत्र 30 रुपए, राजसंपर्क पोर्टल पर शिकायत पंजीकरण के लिए 10 रुपए, आधार अपडेशन के 15 रुपए, अल्पसंख्यक प्रमाण पत्र के 15 रुपए, पानी बिजली बिल जमा करवाना नि:शुल्क तथा पानी बिजली कनेक्शन आवेदन के 50 रुपए निर्धारित हैं।
hin_Deva hin_Deva